সম্ভবত, ড: ইউনুসের নোবেল জয় এবং বিশ্বব্যাপী বিপুল পরিচিতি ও জনপ্রিয়তাই মাননীয় প্রধানমন্ত্রীকে ঈর্ষান্বিত করে তোলে। তিনি এবং আওয়ামীলীগের কট্টরপন্থী অনুসারীদের ধারণা বাংলাদেশের স্বাধীনতায় অসামাণ্য অবদানের জন্য বঙ্গবন্ধু্কেই বিশ্ববাসীর বেশি মর্যাদা দেয়া উচিৎ। প্রকৃতপক্ষে, ড: ইউনুসকে বঙ্গবন্ধুর সাথে তুলনা করা চরম ভুল। ৭ই মার্চের সেই ঐতিহাসিক ভাষণ সমগ্র জাতিকে স্বাধীনতা যুদ্ধে ঝাপিয়ে পড়ার জন্য উদ্ধুদ্ধ করেছিল। বাঙালি জাতির মনে বঙ্গবন্ধুর স্থান অনেক উপরে।